
[bookmark: _Hlk72997114]KLASA: 351-01/21-01/2
URBROJ: 2212/04-01-21/2
U Cerni, 28.05.2021. 

Na temelju Odluke o raspisivanju javnog poziva za iskaz interesa za kućni komposter, KLASA: 351-01/21-01/2, URBROJ: 2212/04-01-21/1 od 26.05.2021., načelnik Općine Cerna dana 28.svibnja 2021. raspisuje

J A V N I  P O Z I V 
za iskaz interesa za kućni komposter


1. PRAVNA OSNOVA
Planom gospodarenja Općine Cerna za razdoblje od 2018. do 2024. godine („Službeni vjesnik“ Vukovarsko-srijemske županije br. 8/18) kao jedna od mjera gospodarenja otpadom na području Općine Cerna je poticanje korisnika na kućno kompostiranje te je preporuka da se za zainteresirana kućanstva nabave i podijele kućni komposteri bez naknade. 

2. PREDMET I CILJ JAVNOG POZIVA
Predmet Javnog poziva za iskaz interesa za kućni komposter (u daljnjem tekstu: Javni poziv) je analiza i utvrđivanje zainteresiranih korisnika za kućni komposter koji imaju prebivalište na području Općine Cerna kako bi se Općina Cerna prijavila na Javni poziv za neposredno sufinanciranje nabave komunalne opreme koji je objavio Fond za zaštitu okoliša. 

Cilj Javnog poziva je osiguranje potrebne opreme te poticanje kućnog kompostiranja na području općine Cerna s ciljem smanjenja količine proizvedenog komunalnog otpada. 

Komposteri koji bi se nabavljali su cca 400 litara (dimenzija 80x80x91 cm). Komposteri su proizvedeni od polietilena. Pogodni su za kompostiranje otpada iz kućanstva i vrta. 

3. OPĆI UVJETI KOJE PODNOSITELJI ZAHTJEVA MORAJU UDOVOLJITI
Pravo na iskaz interesa za kućni komposter za kućno kompostiranje ima fizička osoba koja zadovoljava sljedeće uvjete:
· ima prebivalište na području Općine Cerna,
· obveznik je plaćanja komunalne naknade za stambeni prostor na adresi prebivališta,
· nema nepodmirenih dospjelih obveza prema Općini Cerna,
· raspolaže okućnicom za smještaj kompostera na adresi prebivališta. 

Jedna fizička osoba može podnijeti jedan zahtjev za iskaz interesa. 
5. PODNOŠENJE ZAHTJEVA ZA ISKAZ INTERESA
Zahtjev za iskaz interesa može se preuzeti na službenoj web stranici općine Cerna: www.cerna.hr; u prostorijama općine Cerna (adresa: Šetalište dr. F. Tuđmana 2) ili ispuniti online anketu (putem poveznice objavljenje na službenoj web stranici: www.cerna.hr). 

6. ROK ZA DOSTAVU
Rok za dostavu zahtjeva za iskaz interesa je do 30. lipnja 2021. godine.  

7. OSTALE INFORMACIJE
[bookmark: _GoBack]Ovaj Javni poziv objavljuje se 28.05.2021. na službenoj internet stranici (www.cerna.hr), na oglasnoj ploči Općine Cerna. 
Sve dodatne informacije vezane za ovaj javni poziv mogu se dobiti u Općini Cerna u uredovno radno vrijeme na telefon: 032/843-790 ili na e-mail: opcina.cerna@vu.t-com.hr.

